**IV. Országos Csemegeszőlő Kiállítás és Verseny**

kerül megrendezésre **2025. augusztus 23-án** a PTE Szőlészeti és Borászati Kutatóintézetének Szentmiklós hegyi rendezvényhelyszínén.

**A Pécsi Tudományegyetem Szőlészeti és Borászati Kutatóintézet célkitűzései között szerepel a magyar csemegeszőlő termesztés fejlődésének támogatása és az ehhez kötődő ismeretterjesztés.**

Hazai és nemzetközi viszonylatban is megfigyelhető, hogy a csemegeszőlő fogyasztás egy főre jutó éves mennyisége folyamatosan növekszik, ugyanakkor napjainkban a fogyasztás nagy része importból származik. A Kutatóintézet jelenlegi termőterülete 1000 ha körül van, viszonyítási alapként: a teljes hazai fogyasztás ellátása ~14.000 ha termőfelületből biztosítható. A fogyasztói igények nemcsak mennyiségben, hanem minőségben is változtak, egyre kifinomultabbak lettek, az új trendek kizárólag magas minőségi elvárások mentén alakulnak.

A csemegeszőlő termesztés sikeressége, jövedelmezősége főként a termésbiztonságon alapul, amelynek legfontosabb pillérei a szőlőfajták, másnéven a „genetikai alapok”. A Kutatóintézet génbankja, illetve a korszerű nemesítési eredmények, a borszőlő fajtákhoz hasonló módon, a csemegeszőlő fajták esetében is jelentős sikereket hoznak és hozhatnak.

Az I. Országos Csemegeszőlő Kiállítás és Verseny megrendezésével 2022-ben a Kutatóintézet egy olyan kezdeményezést indított útjára, amellyel szakmai támogatást biztosít az árutermelők és családi gazdálkodók számára, kiemelve a háztáji termesztés jelentőségét. A rendezvény célja a hazai csemegeszőlő – mint egészséges gyümölcs – népszerűsítése, új fajták, új trendek bemutatása a mindinkább tudatosabbá váló fogyasztók számára.

A rendezvény nemcsak**Kiállítás,**hanem**Verseny**is: a program ideje alatt a kiállítók között a szervezők versenyt indítanak többféle kategóriában (legszebb fürt, legnagyobb fürtméret, legnagyobb bogyóméret - magvas, és magvatlan kategóriában -, legfinomabb íz, illetve közönségszavazat alapján). A kategóriák értékelését a kiállítás alatt három tagú szakmai zsűri végzi, a verseny pedig nyilvános eredményhirdetéssel és díjak átadásával zárul.

**Program:**

09:00 Kapunyitás

09:00 – 09:30 Regisztráció/ Érkezés

09:30 Megnyitó

09:40 – 15:00 Kiállítás és kóstoló

*Előadások a rendezvényteremben:*

09:50 – 10:10 I. Előadás:

A csemegeszőlő növényvédelme – Dr. Kun Ágnes, tudományos munkatárs Szőlészeti és Borászati Kutatóintézet

10:20 – 10:40 II. Előadás:

Rezisztens csemegeszőlő fajták – Dr. Teszlák Péter, kutatási igazgató Szőlészeti és Borászati Kutatóintézet

10:50 – 11:10 III. Előadás:

A gyűrűzés és a gibberellin-kezelés hatása a csemegeszőlő minőségére – Tóth Adrienn, PhD munkatárs Eszterházy Károly Katolikus Egyetem Eger

11:15 – 11:45 Szünet

12:15 – 13:00 Interaktív beszélgetés a termelőket érintő kihívásokról, csemegeszőlő bemutató

15:00 Verseny eredményhirdetése

16:00 Program zárása

Minden érdeklődőt szeretettel várnak a szervezők!

**Kapcsolat:**

Fazekas Orsolya (fazekas.orsolya@pte.hu; 06203376400)

Gál-Balogh Réka (gal-balogh.reka@pte.hu; 06300746363)

**Helyszín:** PTE Szőlészeti és Borászati Kutatóintézet Szentmiklós hegyi rendezvényhelyszín, 7634 Pécs, Szentmiklós dűlő 1.